CELEX: 32020R2190
Language: hu
Date: 2020-10-29 00:00:00
Title: A Bizottság (EU) 2020/2190 felhatalmazáson alapuló rendelete (2020. október 29.) az (EU) 2019/2124 felhatalmazáson alapuló rendeletnek az áruknak az Unió területéről való kiléptetési helye szerinti határállomásokon végzett hatósági ellenőrzések, valamint az átszállításra és átrakodásra vonatkozó egyes rendelkezések tekintetében történő módosításáról (EGT-vonatkozású szöveg)

2020.12.23.   
               
               
                  HU
               
               
                  Az Európai Unió Hivatalos Lapja
               
               
                  L 434/3
               
            
         A BIZOTTSÁG (EU) 2020/2190 FELHATALMAZÁSON ALAPULÓ RENDELETE
         (2020. október 29.)
         az (EU) 2019/2124 felhatalmazáson alapuló rendeletnek az áruknak az Unió területéről való kiléptetési helye szerinti határállomásokon végzett hatósági ellenőrzések, valamint az átszállításra és átrakodásra vonatkozó egyes rendelkezések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1)és különösen annak 51. cikke (1) bekezdésének b) és d) pontjára,
         mivel:
         
                     (1)
                  
                  
                     Az (EU) 2019/2124 felhatalmazáson alapuló bizottsági rendelet (2) szabályokat állapít meg az Unión keresztül történő átszállítás, átrakodás és továbbszállítás alatt álló állat- és áruszállítmányokra vonatkozó, a tagállamok illetékes hatóságai (3) által elvégzendő hatósági ellenőrzések tekintetében.
                  
               
                     (2)
                  
                  
                     mivel az átszállítás és az átrakodás során több vállalkozó is érintett, beleértve az importőröket, a szállítmányozókat, a vámügynököket és a kereskedőket is, ezért fel kell tüntetni, hogy a szállítmányokért felelős vállalkozóknak meg kell felelniük az (EU) 2019/2124 felhatalmazáson alapuló rendeletben foglalt szabályoknak.
                  
               
                     (3)
                  
                  
                     Annak érdekében, hogy a szállítmányok az Unió területének elhagyásáig nyomon követhetők legyenek, az (EU) 2019/2128 bizottsági végrehajtási rendelettel (4) összhangban kiállított hatósági bizonyítványnak kell kísérnie a szállítmányokat a jóváhagyott raktáraktól azon határállomásig, ahol az áruk elhagyják az Unió területét.
                  
               
                     (4)
                  
                  
                     Az (EU) 2019/2128 végrehajtási rendeletnek megfelelően a hatósági bizonyítványok papíralapú formátumban is kiállíthatók. Következésképpen a NATO vagy az Egyesült Államok katonai bázisain végzett hatósági ellenőrzésekért felelős illetékes hatóságok, azon határállomások illetékes hatóságai, ahol az áruk elhagyják az Uniót, valamint a hajó parancsnokának képviselője vagy a szállítmányoknak az Unió területét elhagyó hajóra történő szállításáért felelős vállalkozó számára lehetővé kell tenni, hogy a papíralapú hatósági bizonyítványokat ellenjegyezzék, és azokat az átszállítás engedélyezésétől számított 15 napon belül visszaküldjék.
                  
               
                     (5)
                  
                  
                     Az emberek és az állatok egészségének védelme érdekében az állati eredetű termékek, a szaporítóanyagok, az állati melléktermékek és a belőlük származó termékek, a széna és a szalma, valamint az összetett termékek szállítmányai abban az esetben szállíthatók át egy harmadik országból egy másik harmadik országba az Unió területén keresztül, amennyiben megfelelnek bizonyos feltételeknek E feltételeknek magukban kell foglalniuk a szállítmányok átszállítás közbeni megfelelő nyomon követését és az azon határállomáson elvégzendő hatósági ellenőrzés céljából történő megfelelő bemutatását, ahol a szállítmányok elhagyják az Unió területét.
                  
               
                     (6)
                  
                  
                     Az emberi és állati egészség védelmének biztosítása érdekében az állati eredetű termékeket hozzá kell adni az azon határállomáson ellenőrizendő árukhoz, ahol az áruk elhagyják az Uniót.
                  
               
                     (7)
                  
                  
                     Az (EU) 2019/2124 felhatalmazáson alapuló rendelet megállapítja az állatoknak, állati eredetű termékeknek, szaporítóanyagoknak, állati melléktermékeknek és a belőlük származó termékeknek, szénának, szalmának és összetett termékeknek az Unió területéről egy harmadik ország területén áthaladva az Unió egy másik területére történő átszállítására vonatkozó különleges követelményeket.
                  
               
                     (8)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (a továbbiakban: kilépésről rendelkező megállapodás) keretében elfogadott átmeneti időszakot követően az Unió területének egyik részéről az Egyesült Királyságon keresztül – Észak-Írország kivételével – az Unió területének egy másik részére szállított állati eredetű termékeket, szaporítóanyagokat, állati melléktermékeket és a belőlük származó termékeket, szénát, szalmát és összetett termékeket hatósági ellenőrzés céljából be kell mutatni az Unióba történő újbóli beléptetés helye szerinti határállomáson. E rendelet alkalmazásában az „Unió területe” kifejezés magában foglalja Észak-Írországot is.
                  
               
                     (9)
                  
                  
                     A szállítmány megérkezéséről szóló előzetes értesítés és az okmányellenőrzések alapján az Unióba történő újbóli beléptetés helye szerinti határállomás illetékes hatóságai számára lehetővé kell tenni annak értékelését, hogy az átszállítás alatt álló szállítmány visszafogadható-e az Unióba vagy további ellenőrzésnek kell alávetni. Ezt az előzetes értesítést a szállítmányért felelős vállalkozónak kell megtennie. Az előzetes értesítést és az okmányellenőrzést a hatósági ellenőrzések információkezelési rendszerén (IMSOC) keresztül kell elvégezni.
                  
               
                     (10)
                  
                  
                     Több tagállam azonban gyakorlati problémákra és jelentős adminisztratív terhekre mutatott rá, amelyek abban az esetben jelentkeznek, amikor a hatósági ellenőrzések információkezelési rendszerét az Egyesült Királyságon keresztül (Észak-Írország kivételével) történő átszállítással kapcsolatos előzetes értesítésre és okmányellenőrzésre használják.
                  
               
                     (11)
                  
                  
                     Annak érdekében, hogy az állati eredetű termékek, szaporítóanyagok, állati melléktermékek és a belőlük származó termékek, széna és szalma, valamint összetett termékek Unióba történő újbóli beléptetésére vonatkozó dokumentációs követelményeknek való megfelelés ne okozzon késedelmet, a tagállamok számára lehetővé kell tenni, hogy a hatósági ellenőrzések információkezelési rendszerével azonos célokat megvalósító alternatív információs rendszert használjanak az Egyesült Királyságon keresztül (Észak-Írország kivételével) történő átszállítást követően az Unióba történő újbóli beléptetés helye szerinti határállomáson végzett okmányellenőrzések eredményeinek előzetes bejelentésére és nyilvántartására.
                  
               
                     (12)
                  
                  
                     Az (EU) 2019/2124 felhatalmazáson alapuló rendeletet ezért ennek megfelelően módosítani kell.
                  
               
                     (13)
                  
                  
                     Annak érdekében, hogy az e rendeletben foglalt intézkedések hatálya biztosított legyen a kilépésről rendelkező megállapodásban foglalt átmeneti időszak lejártát követően, ezt a rendeletet 2021. január 1-jétől kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2019/2124 felhatalmazáson alapuló rendelet a következőképpen módosul:
            
                        1.
                     
                     
                        A 2. cikk 7. pontja helyébe a következő szöveg lép:
                        
                                    „7.
                                 
                                 
                                    »az Unióba történő beléptetés helye szerinti határállomás«: az a határállomás, ahol az állatokat és árukat hatósági ellenőrzésnek vetik alá, és amelyen keresztül ezek a későbbi forgalomba hozatal vagy az Unió területén történő átszállítás céljából belépnek az Unióba (*), és amely az Unióba történő első beléptetés helye szerinti határállomás lehet;
                                 
                              
                           (*)  E rendelet alkalmazásában az »Unió területe« kifejezés magában foglalja Észak-Írországot is.”"
                        
                     
                  
                        2.
                     
                     
                        A 14. cikk helyébe a következő szöveg lép:
                        
                           „14. cikk
                           Az állati eredetű termékek, az összetett termékek, a szaporítóanyagok, az állati melléktermékek és a belőlük származó termékek és a széna és szalma átrakodott szállítmányainak tárolása
                           Az állati eredetű termékek, az összetett termékek, a szaporítóanyagok, az állati melléktermékek és a belőlük származó termékek, és a széna és szalma szállítmányaiért felelős vállalkozók gondoskodnak arról, hogy az említett szállítmányokat az átrakodás ideje alatt a következők egyikében tárolják:
                           
                                       i.
                                    
                                    
                                       ugyanazon kikötő vagy repülőtér vámterületén vagy vámszabad területén, lezárt konténerekben; vagy
                                    
                                 
                                       ii.
                                    
                                    
                                       az ugyanazon határállomás ellenőrzése alatt álló kereskedelmi tárolólétesítményekben, az (EU) 2019/1014 bizottsági végrehajtási rendelet (**) 3. cikkének (11) és (12) bekezdésében meghatározott feltételeknek megfelelően.
                                    
                                 
                        
                           (**)  A Bizottság (EU) 2019/1014 végrehajtási rendelete (2019. június 12.) a határállomásokra és az azokon létesített ellenőrző központokra vonatkozó minimumkövetelmények, valamint a határállomások és ellenőrző pontok jegyzékbe vételéhez alkalmazandó formátum, kategóriák és rövidítések részletes szabályainak megállapításáról (HL L 165., 2019.6.21., 10. o.).”"
                        
                     
                  
                        3.
                     
                     
                        A 29. cikk c) pontja helyébe a következő szöveg lép:
                        
                                    „c)
                                 
                                 
                                    a szállítmányért felelős vállalkozó gondoskodik arról, hogy a szállítmányt az (EU) 2019/2128 végrehajtási rendelet mellékletében meghatározott mintának megfelelő hatósági bizonyítvány kísérje a rendeltetési helyére vagy arra a határállomásra, ahol az áruk elhagyják az Unió területét;”.
                                 
                              
                  
                        4.
                     
                     
                        A 31. cikk a következőképpen módosul:
                        
                                    a)
                                 
                                 
                                    a (2) bekezdés helyébe a következő szöveg lép:
                                    
                                       „(2)   Az (1) bekezdésben említett áruk szállítmányaiért felelős vállalkozó kirakodhatja az említett szállítmányokat a rendeltetési kikötőben, mielőtt a szállítmányt leszállítják az Unió területét elhagyó hajóra, feltéve, hogy a műveletet a vámhatóság engedélyezi és felügyeli, és teljesülnek a leszállításnak az (1) bekezdésben említett értesítésben meghatározott feltételei.”;
                                    
                                 
                              
                                    b)
                                 
                                 
                                    a (4) bekezdés helyébe a következő szöveg lép:
                                    
                                       „(4)   A (3) bekezdésben említett képviselő vagy a szállítmánynak az Unió területét elhagyó hajóra történő szállításáért felelős vállalkozó a (3) bekezdés a) pontjában említett ellenjegyzett hatósági bizonyítványt az átszállításnak az Unióba történő beléptetés helye szerinti határállomáson vagy a raktárban történő engedélyezése időpontjától számított 15 napon belül visszaküldi az Unió területére történő beléptetés helye szerinti határállomás vagy a raktár illetékes hatóságainak.”
                                    
                                 
                              
                  
                        5.
                     
                     
                        A 32. cikk helyébe a következő szöveg lép:
                        
                           „32. cikk
                           A vállalkozó azon kötelezettségei, hogy hatósági ellenőrzésre kell bocsátania az Unió területét elhagyó árukat
                           
                              (1)   Az állati eredetű termékek, a szaporítóanyagok, az állati melléktermékek és a belőlük származó termékek, a széna és szalma és az összetett termékek azon szállítmányaiért felelős vállalkozó, amelyek harmadik országokba történő szállítás céljából elhagyják az Unió területét, hatósági ellenőrzésre bemutatja az említett szállítmányokat a közös egészségügyi beléptetési okmányban megadott határállomás illetékes hatóságának az adott illetékes hatóság által megadott helyszínen.
                           
                           
                              (2)   Az (1) bekezdésben említett olyan szállítmányokért felelős vállalkozó, amelyek azzal a céllal hagyják el az Unió területét, hogy a NATO vagy az Egyesült Államok által egy harmadik országban működtetett katonai bázisra adják fel őket, hatósági ellenőrzésre bemutatja az említett szállítmányokat az (EU) 2019/2128 végrehajtási rendelet mellékletében meghatározott mintának megfelelően kiállított hatósági bizonyítványban feltüntetett határállomás illetékes hatóságainak.”
                           
                        
                     
                  
                        6.
                     
                     
                        A 33. cikk helyébe a következő szöveg lép:
                        
                           „33. cikk
                           Az azon a határállomáson elvégzett hatósági ellenőrzések, ahol az áruk elhagyják az Unió területét
                           
                              (1)   Annak a határállomásnak az illetékes hatósága, ahol az állati eredetű termékek, szaporítóanyagok, állati melléktermékek és a belőlük származó termékek, a széna és szalma és az összetett termékek elhagyják az Unió területét, azonossági ellenőrzést végez annak megerősítése érdekében, hogy a bemutatott szállítmány megfelel a közös egészségügyi beléptetési okmányban vagy a szállítmányt kísérő, az (EU) 2019/2128 végrehajtási rendelet mellékletében meghatározott mintának megfelelően kiállított hatósági bizonyítványban megjelölt szállítmánynak. Ellenőrzi különösen azt, hogy a járművekre vagy szállítókonténerekre a 19.cikk d) pontja, a 28. cikk d) pontja és a 29. cikk e) pontja szerint rögzített plombák még sértetlenek-e.
                           
                           
                              (2)   Annak a határállomásnak az illetékes hatósága, ahol az (1) bekezdésben említett termékek elhagyják az Unió területét, rögzíti a hivatalos ellenőrzések eredményét a közös egészségügyi beléptetési okmány III. részében vagy az (EU) 2019/2128 végrehajtási rendelet mellékletében meghatározott mintának megfelelően kiállított hatósági bizonyítvány III. részében.
                           
                           
                              (3)   Az (1) bekezdésben említett határállomáson történő ellenőrzésekért felelős illetékes hatóság az átszállításnak az Unióba történő beléptetés helye szerinti határállomáson vagy a raktárban történő engedélyezése időpontjától számított 15 napon belül megerősíti az Unióba történő beléptetés helye szerinti határállomás vagy a raktár illetékes hatóságának a szállítmány megérkezését és az ennek a rendeletnek való megfelelését az alábbi módon:
                              
                                          a)
                                       
                                       
                                          a vonatkozó információk bevitele a hatósági ellenőrzések információkezelési rendszerébe; vagy
                                       
                                    
                                          b)
                                       
                                       
                                          az (EU) 2019/2128 végrehajtási rendelet mellékletében meghatározott mintának megfelelően kiállított hatósági bizonyítvány aláírása és az eredeti bizonyítvány visszaküldése vagy a bizonyítvány másolatának továbbítása a raktár illetékes hatóságainak.”
                                       
                                    
                        
                     
                  
                        7.
                     
                     
                        A 35. cikk a következőképpen módosul:
                        
                                    a)
                                 
                                 
                                    a (2) bekezdés helyébe a következő szöveg lép:
                                    
                                       „(2)   A rendeltetési helyen, a NATO vagy az Egyesült Államok katonai bázisán az ellenőrzésekért felelős illetékes hatóságok elvégzik az azonossági ellenőrzést annak megerősítése céljából, hogy a szállítmány megfelel a közös egészségügyi beléptetési okmányban vagy az (EU) 2019/2128 végrehajtási rendelet mellékletében meghatározott mintának megfelelően kiállított, kísérő hatósági bizonyítványban szereplő szállítmánynak. Ellenőrzik különösen azt, hogy a járművekre vagy szállítókonténerekre a 19. cikk d) pontja és a 29.cikk e) pontja szerint rögzített plombák még sértetlenek-e.”;
                                    
                                 
                              
                                    b)
                                 
                                 
                                    a szöveg a következő (3) bekezdéssel egészül ki:
                                    
                                       „(3)   A NATO vagy az Egyesült Államok katonai bázisán, a rendeltetési helyen történő ellenőrzésekért felelős illetékes hatóság az átszállításnak az Unióba történő beléptetés helye szerinti határállomáson vagy a raktárban történő engedélyezése időpontjától számított 15 napon belül megerősíti az Unióba történő beléptetés helye szerinti határállomás vagy a raktár illetékes hatóságának a szállítmány megérkezését és az ennek a rendeletnek való megfelelését az alábbi módon:
                                       
                                                   a)
                                                
                                                
                                                   a vonatkozó információk bevitele a hatósági ellenőrzések információkezelési rendszerébe; vagy
                                                
                                             
                                                   b)
                                                
                                                
                                                   az (EU) 2019/2128 végrehajtási rendelet mellékletében meghatározott mintának megfelelően kiállított hatósági bizonyítvány aláírása és az eredeti bizonyítvány visszaküldése vagy a bizonyítvány másolatának továbbítása a raktár illetékes hatóságainak.”
                                                
                                             
                                 
                              
                  
                        8.
                     
                     
                        A 36. cikk (3) bekezdésének helyébe a következő szöveg lép:
                        
                           „(3)   Az (1) bekezdésben említett áruk szállítmányaiért felelős vállalkozó közvetlenül a következő rendeltetési helyek egyikére szállítja a szállítmányt:
                           
                                       a)
                                    
                                    
                                       az a határállomás, amely engedélyezte az Unión keresztüli átszállítást; vagy
                                    
                                 
                                       b)
                                    
                                    
                                       az a raktár, ahol a szállítmányt a harmadik ország általi megtagadást megelőzően előtt tárolták.”
                                    
                                 
                     
                  
                        9.
                     
                     
                        A 37. cikk a következőképpen módosul:
                        
                                    a)
                                 
                                 
                                    a cikk a következő (4a) bekezdéssel egészül ki:
                                    
                                       „(4)a)   Az e cikk (1) bekezdésében említett áruk azon szállítmányai esetében, amelyekre az (EU) 2017/625 rendelet 1. cikke (2) bekezdésének d) és e) pontjában említett szabályok alapján nem vonatkoznak az Unióba történő beléptetéssel kapcsolatos állategészségügyi követelmények, és amelyeket az Unió területének egyik részéről az Egyesült Királyságon keresztül – Észak-Írország kivételével – az Unió területének egy másik részére szállítanak, az e cikk (2) bekezdésében említett vállalkozók az ilyen szállítmányok érkezésére vonatkozó előzetes értesítést a hatósági ellenőrzések információkezelési rendszerétől eltérő információs rendszeren – vagy információs rendszerek kombinációján – keresztül is elküldheti az Unióba történő beléptetés helye szerinti határállomás illetékes hatóságainak, feltéve, hogy az ilyen rendszer vagy rendszerkombináció:
                                       
                                                   a)
                                                
                                                
                                                   az illetékes hatóságok által kijelölt rendszer;
                                                
                                             
                                                   b)
                                                
                                                
                                                   lehetővé teszi a vállalkozók számára, hogy megadják a következő információkat:
                                                   
                                                               i.
                                                            
                                                            
                                                               az átszállított áruk megnevezése;
                                                            
                                                         
                                                               ii.
                                                            
                                                            
                                                               az igénybe vett szállítóeszköz pontos megjelölése;
                                                            
                                                         
                                                               iii.
                                                            
                                                            
                                                               az érkezés várható időpontja;
                                                            
                                                         
                                                               iv.
                                                            
                                                            
                                                               a szállítmány származási és rendeltetési helye; valamint
                                                            
                                                         
                                             
                                                   c)
                                                
                                                
                                                   az Unióba történő újbóli beléptetés helye szerinti határállomás illetékes hatóságai számára lehetővé teszi, hogy:
                                                   
                                                               i.
                                                            
                                                            
                                                               lekérdezzék a vállalkozók által szolgáltatott információkat;
                                                            
                                                         
                                                               ii.
                                                            
                                                            
                                                               tájékoztassák a vállalkozókat, ha a szállítmányokat be kell mutatni a (4) bekezdésben előírt kiegészítő ellenőrzésekre.”;
                                                            
                                                         
                                             
                                 
                              
                                    b)
                                 
                                 
                                    az (5) bekezdés helyébe a következő szöveg lép:
                                    
                                       „(5)   Az Unió egyik területéről az Unió egy másik területére szállított és egy harmadik ország területén áthaladó állatok szállítmányaiért felelős vállalkozók hatósági ellenőrzésre bemutatják az említett szállítmányokat az Unió területéről való kilépés helyén.”
                                    
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 95., 2017.4.7., 1. o.
         
         
            (2)  A Bizottság (EU) 2019/2124 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek az Unión keresztül történő átszállítás, átrakodás és továbbszállítás alatt álló állat- és áruszállítmányokra vonatkozó hatósági ellenőrzések tekintetében történő kiegészítéséről, valamint a 798/2008/EK, az 1251/2008/EK, a 119/2009/EK, a 206/2010/EU, a 605/2010/EU, a 142/2011/EU, a 28/2012/EU bizottsági rendelet, az (EU) 2016/759 bizottsági végrehajtási rendelet és a 2007/777/EK bizottsági határozat módosításáról (HL L 321., 2019.12.12., 73. o.).
         
            (3)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban ez a rendelet Észak-Írország tekintetében alkalmazandó az Egyesült Királyságra és az Egyesült Királyságban.
         
            (4)  A Bizottság (EU) 2019/2128 végrehajtási rendelete (2019. november 12.) az Uniót elhagyó hajókra a hajók ellátmányozása vagy a legénység és az utasok általi fogyasztás céljából szállított áruk tekintetében, illetve a NATO vagy az Egyesült Államok által működtetett katonai bázisokra szállított áruk tekintetében kiállítandó hatósági bizonyítványok mintájának meghatározásáról és az e bizonyítványok kiállítására vonatkozó szabályok megállapításáról (HL L 321., 2019.12.12., 114. o.).